

**ระบบเตือนภัยเศรษฐกิจอุตสาหกรรมของไทย**

**เดือนมิถุนายน 2568 “ส่งสัญญาณเฝ้าระวัง” ต่อเนื่องจากเดือนก่อน**

**คาดการณ์ 2 เดือนข้างหน้า “ส่งสัญญาณเฝ้าระวัง” หดตัวจากปัจจุบัน**

**คาดการณ์ 4-6 เดือนข้างหน้า “ส่งสัญญาณเฝ้าระวัง” มีแนวโน้มหดตัวต่อเนื่อง**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS\_IE)**

**เผยแพร่ : 25 มิถุนายน 2568**

**ประเด็นสำคัญ : เดือนมิถุนายน 2568**

* + **เศรษฐกิจอุตสาหกรรมของไทยเดือนนี้ยังอยู่ในเกณฑ์เฝ้าระวัง**
	+ **ปัจจัยในประเทศมีทิศทางชะลอลงตามความเชื่อมั่นภาคธุรกิจและภาคอุตสาหกรรมที่ลดลง ขณะที่การนำเข้ากลับมาขยายตัวในบางสินค้า**
	+ **ปัจจัยต่างประเทศชะลอลงเล็กน้อยจากเดือนก่อน ตามการผลิตของ
	ยูโรโซนที่ชะลอตัวลง รวมถึงญี่ปุ่นที่คำสั่งซื้อยังได้รับแรงกดดันจากทั้งตลาดในประเทศและการส่งออกยังลดลง ขณะที่เศรษฐกิจสหรัฐฯ ยังมีความไม่แน่นอนจากนโยบายการค้า**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก เดือนมิถุนายน 2568**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก 2 เดือนข้างหน้า**

 **คาดการณ์ 2 เดือนข้างหน้า (ก.ค.-ส.ค.68) “ส่งสัญญาณเฝ้าระวัง”** คาดว่าค่าวัฏจักรมีแนวโน้มหดตัวจากปัจจุบัน แรงกดดันสำคัญยังคงเป็นความไม่แน่นอนในตลาดการค้าที่ทำให้เศรษฐกิจโลกมีแนวโน้มเติบโตลดลง ข้อพิพาทในตะวันออกกลางที่ทวีความรุนแรงและอาจทำให้ราคาน้ำมันกลับมาเพิ่มขึ้น ขณะที่ปัจจัยในประเทศยังคงมีความเปราะบางในด้านกำลังซื้อและการลงทุนภาคเอกชน แต่ยังมีผลดีจากมาตรการกระตุ้นการท่องเที่ยวของภาครัฐ

 **คาดการณ์ 4-6 เดือนข้างหน้า (ก.ย.-พ.ย.68) “ส่งสัญญาณเฝ้าระวัง”** คาดว่าค่าวัฏจักรหดตัวต่อเนื่อง ตามบรรยากาศการค้าโลกที่อาจซบเซาลงหลังสิ้นสุดระยะผ่อนปรนของมาตรการภาษีนำเข้าของสหรัฐฯ และอาจเกิดผลกระทบกับห่วงโซ่อุปทาน ขณะที่ปัจจัยภายในประเทศยังมีความกังวลในด้านการบริโภคหลังสิ้นสุดมาตรการกระตุ้นของภาครัฐ

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณเฝ้าระวัง ตามความเชื่อมั่นที่ปรับตัวลดลง”**

* **ดัชนีการลงทุนภาคเอกชนของไทย (INV\_TH) :** **“ส่งสัญญาณปกติเบื้องต้น” ค่าวัฏจักรอยู่ในเกณฑ์ปกติเบื้องต้น แต่ยังคงมีแนวโน้มชะลอตัว**สอดรับกับค่าดัชนีที่ขยายตัวจากช่วงเดียวกันในปีก่อน แต่ปรับลดลงจากเดือนก่อน การลงทุนหมวดเครื่องจักรฯ และยานพาหนะขยายตัวได้ เป็นสำคัญ
* **ดัชนีปริมาณสินค้านำเข้าของไทย (IMV\_TH) : “ส่งสัญญาณปกติเบื้องต้น” ค่าวัฏจักรชะลอตัวเล็กน้อย แต่ยังอยู่ในเกณฑ์ปกติ** ตามค่าดัชนีที่ขยายตัวทั้งจากเดือนก่อนและช่วงเดียวกันในปีก่อน จากการนำเข้าคอมพิวเตอร์ เครื่องใช้สำนักงาน และอุปกรณ์ไฟฟ้าที่เพิ่มขึ้น
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังลดลง” ค่าวัฏจักรแต่เริ่มเกิดจุดวกกลับระยะสั้น** ตามระดับ
ความเชื่อมั่นฯ ที่ปรับสูงขึ้นจากเดือนก่อน โดยเฉพาะในหมวดนอกภาคการผลิตที่คาดว่าจะได้รับผลดีจากโครงการเที่ยวไทยคนละครึ่งของภาครัฐ ขณะที่ภาคการผลิตความเชื่อมั่นฯ ปรับลดลงเล็กน้อย นำโดยกลุ่มยางและพลาสติก และอาหาร จากผลของนโยบายภาษีนำเข้าสหรัฐอเมริกา
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณเฝ้าระวังเพิ่มขึ้น” ค่าวัฏจักรยังคงติดลบต่อเนื่องจากเดือนก่อน** สอดคล้องกับความเชื่อมั่นฯ ที่ปรับลดลง ปัจจัยกดดันสำคัญเกิดจากความไม่แน่นอนของนโยบายการค้าระหว่างประเทศที่ส่งผลให้เศรษฐกิจโลกชะลอตัว โดยเฉพาความเสี่ยงจากเศรษฐกิจสหรัฐอเมริกาที่มีแนวโน้มชะลอลง รวมถึงสภาพอากาศที่แปรปรวนทำให้บางพื้นที่เกิดปัญหาอุทกภัย

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณเฝ้าระวัง ชะลอตัวจากเดือนก่อน”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวังเพิ่มขึ้น” ค่าวัฏจักรหดตัวจากเดือนก่อน** ตามผลผลิตที่หดตัวจากเดือนก่อน และทรงตัวเมื่อเทียบกับช่วงเดียวกันในปีก่อน เศรษฐกิจยูโรโซนมีแนวโน้มชะลอลง ภาคการผลิตยังกังวลเกี่ยวกับผลกระทบจากการขึ้นภาษีนำเข้าของสหรัฐอเมริกา ซึ่งจะส่งผลต่อภาคการส่งออกเป็นสำคัญ อย่างไรก็ดี ความเสี่ยงของภาวะถดถอยยังมีระดับต่ำ จากความแข็งแกร่งของการจ้างงานและเงินเฟ้อที่ผ่อนคลายลง
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณเฝ้าระวังลดลง” ค่าวัฏจักรยังคงติดลบต่อเนื่อง** ตามค่าดัชนีที่ยังอยู่ในสภาวะ
แย่ลง คำสั่งซื้อยังคงได้รับแรงกดดันจากมาตรการภาษีนำเข้าของสหรัฐอเมริกา การส่งออกยังคงปรับลดลง นอกจากนี้การบริโภคในประเทศยังมีภาวะซบเซา ทำให้การผลิตสินค้าขั้นกลางและสินค้าอุปโภคบริโภคยังอยู่ในภาวะอ่อนแอ มีเพียงการผลิตสินค้าวัตถุดิบที่ขยายตัว
* **ดัชนีชี้นำเศรษฐกิจประเทศสหรัฐอเมริกา (CLI\_US) : “ส่งสัญญาณปกติเบื้องต้น” ค่าวัฏจักรชะลอตัวเล็กน้อย** ตามค่าดัชนีที่ทรงตัวจากเดือนก่อน
แต่ยังคงขยายตัวเมื่อเทียบกับช่วงเดียวกันในปีก่อน
* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณเฝ้าระวัง” ค่าวัฏจักรใกล้เคียงกับเดือนก่อน** โดยค่าดัชนีฯ ปรับลดลง
จากเดือนก่อนและช่วงเดียวกันในปีก่อน ตามความไม่แน่นอนของนโยบายการค้าของสหรัฐอเมริกา



**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS\_IE)**

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_3E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_3E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
6. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
7. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
8. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
เมษายน-พฤษภาคม 2568)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

